**Szikszó Város Önkormányzat**

**Pénzügyi, Gazdasági és Városfejlesztési Bizottság**

**Szám: SZ/255-7/2020.**

**JEGYZŐKÖNYV**

Készült: 2020. szeptember 28. napján 15.00 órakor az Inkubátorház házasságkötő termében megtartott Pénzügyi**,** Gazdasági és Városfejlesztési Bizottság ülésén.

**Jelen vannak: Pénzügyi, Gazdasági és Városfejlesztési Bizottság részéről:**

dr. Gulyásné dr. Kerekes Rita elnök

 Stelmach Mariann tag

 Fehér Balázs tag

 **Szikszói Közös Önkormányzati Hivatal részéről:**

 Battáné dr. Tóth Zita jegyző

 Kriván Ildikó gazdálkodási osztályvezető

dr. Gulyásné dr. Kerekes Rita bizottsági elnök köszönti a jelenlévőket. Bejelenti, hogy az ülés határozatképes, azt megnyitja. Jegyzőkönyv hitelesítő személyére tesz javaslatot Stelmach Mariann bizottsági tag személyében. A Pénzügyi Bizottság a jegyzőkönyv hitelesítőre tett javaslatot – 3 fő van jelen a szavazásnál – egyhangúlag 3 igen szavazattal elfogadta. A jegyzőkönyvet Juhász Lilla a Szikszói Közös Önkormányzati Hivatal dolgozója vezeti.

dr. Gulyásné dr. Kerekes Rita bizottsági elnök javaslatot tesz az ülés napirendjére az alábbiak szerint:

NAPIREND:

1./Szikszó Város Közbiztonságának helyzetéről, a közbiztonság érdekében tett rendőri intézkedésekről szóló beszámoló elfogadása

2./ A TURUL Provincia Nonprofit Kft. 2019. évi tevékenységéről szóló beszámolójának elfogadása

3./ Ösztöndíj pályázat meghirdetése szikszói középiskolások és felsőoktatás nappali tagozatán képzésben résztvevők számára

4./ Tájékoztatás a polgármester 2020. évi szabadság igénybevételével kapcsolatban

Zárt ülés:

1./ Döntés letelepedési támogatási kérelemről

2./ Döntés az önkormányzati tulajdonban lévő szociális bérlakással kapcsolatban

3./ Döntés díszpolgári címek és „Közösségért” díj adományozásával kapcsolatban

4./ Döntés a Szikszó, belterületi ingatlanok megvásárlásával kapcsolatban

* Egyebek

A bizottság a napirendre vonatkozó javaslatot – 3 fő van jelen a szavazásnál – egyhangúlag 3

igen szavazattal elfogadta és a fenti napirend szerint tartja ülését.

**NAPIREND:**

1./Szikszó Város Közbiztonságának helyzetéről, a közbiztonság érdekében tett rendőri intézkedésekről szóló beszámoló elfogadása

dr. Gulyásné dr. Kerekes Rita bizottsági elnök: röviden ismerteti az előterjesztés tartalmát, melyet elfogadásra javasol. Van-e valakinek kérdése vagy javaslata a beszámolóval kapcsolatban.

Hozzászólás nem volt, dr. Gulyásné dr. Kerekes Rita bizottsági elnök szavazásra teszi fel az előterjesztést, melyet a bizottság – 3 fő van jelen a szavazásnál – egyhangúlag 3 igen szavazattal elfogad és meghozza az alábbi határozatot:

**Szám:61/2020.(IX.28.) PüGVB Határozat**

**Tárgy: Szikszó Város Közbiztonságának helyzetéről, a közbiztonság érdekében tett rendőri intézkedésekről szóló beszámoló elfogadása**

Szikszó Város Pénzügyi, Gazdasági és Városfejlesztési Bizottsága javasolja a Képviselő-testületnek, hogy fogadja el az Encsi Rendőrkapitányság beszámolóját Szikszó város közbiztonságának helyzetéről, és a 2019. évben a közbiztonság érdekében tett rendőri intézkedésekről.

Felelős: a bizottság elnöke

Határidő: a következő bizottsági ülés

2./ A TURUL Provincia Nonprofit Kft. 2019. évi tevékenységéről szóló beszámolójának elfogadása

dr. Gulyásné dr. Kerekes Rita bizottsági elnök: röviden ismerteti az előterjesztés tartalmát, melyet elfogadásra javasol. Hol tart a Kft. felszámolása?

Kriván Ildikó osztályvezető: a cég felszámolása egy pályázat miatt nem fejeződött még be, mivel a fenntartási ideje 2021. évben ér véget és zárul le.

dr. Gulyásné dr. Kerekes Rita bizottsági elnök: mi lesz a cég tulajdonában lévő ingatlan sorsa?

Kriván Ildikó osztályvezető: az ingatlan tulajdonjoga az önkormányzatra száll át a cég felszámolása után. Jelenleg egy főt foglalkoztat, havonta 20.000,- Ft megbízási díjat kap a feladatáért.

dr. Gulyásné dr. Kerekes Rita bizottsági elnök: az uszoda értékében jelentkezik amortizáció? A fejlesztés során befektetett összeg megjelenik a cég könyvelésében?

Kriván Ildikó osztályvezető: igen, az amortizációt rögzítik, a befektetett összeg az önkormányzatnál van nyilvántartva, mint idegen épületen végzett beruházás. Erről tájékoztatást kapott a Turul Kft-t is.

dr. Gulyásné dr. Kerekes Rita bizottsági elnök köszöni a tájékoztatást és szavazásra teszi fel az előterjesztést, melyet a bizottság – 3 fő van jelen a szavazásnál – egyhangúlag 3 igen szavazattal elfogad és meghozza az alábbi határozatot:

**Szám: 62/2020.(IX.28.) PüGVB Határozat**

**Tárgy: A TURUL Provincia Nonprofit Kft. 2019. évi tevékenységéről szóló beszámolójának elfogadása**

Szikszó Város Pénzügyi, Gazdasági és Városfejlesztési Bizottsága javasolja a Képviselő-testületnek, hogy elfogadja a TURUL Provincia Nonprofit Kft. 2019. évről szóló egyszerűsített éves beszámolóját.

Felelős: a bizottság elnöke

Határidő: a következő bizottsági ülés

3./ Ösztöndíj pályázat meghirdetése szikszói középiskolások és felsőoktatás nappali tagozatán képzésben résztvevők számára

dr. Gulyásné dr. Kerekes Rita bizottsági elnök: röviden ismerteti az előterjesztés tartalmát, melyet elfogadásra javasol.

Stelmach Mariann tag: jelenleg nem tartanak tanulmányi versenyeket, ami alapján különbséget lehetne tenni a pályázatok között.

dr. Gulyásné dr. Kerekes Rita bizottsági elnök: mindenkinek egyenlő esélyeik voltak az előző tanulmányi évben a tanulmányi versenyeken eredményt elérni, ezzel nem lesz gond. Azt viszont nem érti, hogy miért nem népszerű ez a pályázat.

Battáné dr. Tóth Zita jegyző: tudomása szerint az előző évben is több helyen, közösségi médiában is meg lett hirdetve, nemcsak a helyi lapban.

dr. Gulyásné dr. Kerekes Rita elnök: a pályázati kiírásban nem egyértelmű számára, hogy aki az egyik kategóriában ért el már el valamilyen helyezést, a következő kategóriában nyújthat-e be pályázatot?

Battáné dr. Tóth Zita jegyző: a pályázati kiírás alapján, aki ért már el helyezést az ösztöndíj pályázaton, az nem adhat be pályázatot. De a pályázati kiírásban az nem szerepel, hogy más kategóriában, a későbbiekben indulhat-e ugyanaz a pályázó.

dr. Gulyásné dr. Kerekes Rita bizottsági elnök: a képviselő-testületi ülésen tisztázni fogja ezt a kérdést és javasolni fogja, hogy a következő pályázati kiírásban erről is rendelkezzenek.

Egyéb hozzászólás, módosító javaslat nem volt, dr. Gulyásné dr. Kerekes Rita bizottsági elnök szavazásra teszi fel az előterjesztést, melyet a bizottság – 3 fő van jelen a szavazásnál – egyhangúlag 3 igen szavazattal elfogad és meghozza az alábbi határozatot:

**Szám: 63/2020.(IX.28.) PüGVB Határozat**

**Tárgy: Ösztöndíj pályázat meghirdetése szikszói középiskolások és felsőoktatás nappali tagozatán képzésben résztvevők számára**

Szikszó Város Pénzügyi, Gazdasági és Városfejlesztési Bizottsága javasolja a Képviselő-testületnek, hogy ösztöndíj pályázatot írjon ki szikszói középiskolások és felsőoktatás nappali tagozatán képzésben résztvevők számára az előterjesztés mellékletét képező tartalommal.

Felelős: a bizottság elnöke

Határidő: a következő bizottsági ülés

4./ Tájékoztatás a polgármester 2020. évi szabadság igénybevételével kapcsolatban

dr. Gulyásné dr. Kerekes Rita bizottsági elnök: ismerteti az előterjesztés tartalmát.

Hozzászólás nem volt, dr. Gulyásné dr. Kerekes Rita bizottsági elnök szavazásra teszi fel az előterjesztést, melyet a bizottság – 3 fő van jelen a szavazásnál – egyhangúlag 3 igen szavazattal elfogad és meghozza az alábbi határozatot:

**Szám: 64/2020.(IX.28.) PüGVB Határozat**

**Tárgy: Tájékoztatás a polgármester 2020. évi szabadság igénybevételével kapcsolatban**

Szikszó Város Önkormányzat Képviselő-testülete elfogadja a polgármesternek a 2020. évi szabadsága igénybevétele kapcsán tett tájékoztatását.

Felelős: a bizottság elnöke

Határidő: a következő bizottsági ülés

dr. Gulyásné dr. Kerekes Rita bizottsági elnök ezután zárt ülést rendel el, melyről külön jegyzőkönyv készül.

Jegyzőkönyv lezárva 15 óra 15 perckor.

Kmf.

 dr. Gulyásné dr. Kerekes Rita Stelmach Mariann

 bizottsági elnök hitelesítő